Železná garda

Železná garda () bola rumunská fašistická organizácia a politická strana. Založil ju Corneliu Zelea Codreanu.

Vznikla r. 1927 pod názvom Légia archanjela Michaela (rum. Legiunea Arhanghelul Mihail), r. 1931 premenovaná na Železná garda. Bola známa šovinizmom, náboženským fanatizmom a antisemitizmom. Roku 1938 bola zakázaná, r. 1940 obnovila svoju činnosť a stala sa súčasťou vlády. V januári 1941 sa pokúsila o ozbrojené povstanie, ktoré však nedostalo očakávanú pomoc od Nemecka a bolo krvavo potlačené. Vodca strany Horia Sima ušiel na nemecké vyslanectvo, kde mu poskytli azyl. Železná garda po potlačení povstania zanikla.

Terorizmus
Dejiny Rumunska
Fašizmus